open-index/open-wikipedia-markdown huggingface dataset:
เครื่องยนต์โตโยต้า G

thumb|เครื่องยนต์โตโยต้า 1G-GTE GZ20
**เครื่องยนต์ G** เป็นชื่อเรียกรุ่นหนึ่งของเครื่องยนต์โตโยต้า มีสองรุ่นที่ชื่อคล้ายกัน ในยุคที่ 1 เป็นเครื่องยนต์เบนซิน 4 สูบแถวเรียง ผลิตโดยบริษัท ฮีโน่ มอเตอร์ และยุคที่ 2 เป็นเครื่องยนต์เบนซิน 6 สูบ ผลิตโดยโตโยต้า

## ยุคที่ 1
**เครื่องยนต์ G** ยุคที่ 1 ผลิตโดย บริษัท ฮีโน่ มอเตอร์ จำกัด ใช้เชื้อเพลิงเบนซิน 4 สูบแถวเรียง OHV ระบายความร้อนด้วยของเหลว ขนาดความจุ 1251ซีซี (1.3 ลิตร) จำหน่ายในประเทศญี่ปุ่น เดือนเมษายน พ.ศ. 2510 ถึง เดือนมีนาคม พ.ศ. 2511

## ยุคที่ 2
**เครื่องยนต์ G** ยุคที่ 2 เรียกชื่อรุ่นว่า 1G ตามรหัสเครื่องยนต์รุ่นอื่นๆของโตโยต้าที่มีตัวเลขเป็นรหัสตัวแรกของเครื่องยนต์ เป็นเครื่องยนต์อีกรุ่นหนึ่งสำหรับรถยนต์ที่ผลิตโดยโตโยต้า ใช้เชื้อเพลิงเบนซินเป็นเครื่องยนต์ขับเคลื่อนล้อหลัง ปริมาตรความจุ 1,988 ซี.ซี. ความกว้างกระบอกลูกสูบ 75 มิลลิเมตร x ช่วงชัก 75 มิลลิเมตร  มี 6 ลูกสูบ แบบ 6 ลูกสูบเรียง แบบSOHC 12 วาล์ว และ DOHC 24 วาล์ว ระบายความร้อนด้วยของเหลว มีการปรับแต่งเครื่องยนต์ในรุ่นนี้เพื่อให้มีกำลังที่เปลี่ยนไปจากเดิม
*อธิบายรหัส
**E หมายถึง ควบคุมการจ่ายเชื้อเพลิงด้วยระบบไฟฟ้า หรือ หัวฉีดอีเลคโทรนิกส์
**U หมายถึง ติดตั้งระบบลดมลพิษจากท่อไอเสีย
**G หมายถึง DOHC หรือ เพลาราวลิ้นคู่ (เพลาลูกเบี้ยวคู่) ใช้สายพานราวลิ้นหมุนเพลาลูกเบี้ยวพร้อมกันทั้งสองข้าง หรือ DOHC แบบต้องการพลังมากขึ้นกว่าปกติ
**F หมายถึง DOHC แบบประหยัด ใช้สายพานราวลิ้นหมุนเพลาลูกเบี้ยวข้างเดียว และอาศัยเฟืองจากปลายเพลาลูกเบี้ยวไปหมุนอีกข้างหนึ่ง
**T หมายถึง ติดตั้งระบบช่วยอัดอากาศเข้าสู่ห้องเผาไหม้แบบเทอร์โบชาร์จเจอร์ 
**Z หมายถึง ติดตั้งระบบช่วยอัดอากาศเข้าสู่ห้องเผาไหม้ด้วยซุเปอร์ชาร์จเจอร์

* 1G-EU (พ.ศ. 2522-2529)
* 1G-FE
* 1G-GEU (พ.ศ. 2525-2529)
* 1G-GE (แทนที่ 1G-GEU ในปี พ.ศ. 2531)
* 1G-GTE (เป็นเครื่องยนต์ที่มีเทอร์โบชาร์จเจอร์)
* 1G-GZE (พ.ศ. 2529-2535) (เป็นเครื่องยนต์ที่มีซุปเปอร์ชาร์จเจอร์)

### 1G-FE
thumb|1G-FE
รุ่นที่ 1 เริ่มผลิตครั้งแรกใน พ.ศ. 2531 โดยให้กำลังสูงสุด 135 hp (101 kW) ที่ 5600 รอบต่อนาที และแรงบิด 130 ft·lbf (176 Nm) ที่ 4400 รอบต่อนาที 

รุ่นที่ 2 มีการใช้กับระบบ VVT-i ตั้งแต่ พ.ศ. 2541 ได้เพิ่มกำลังสูงสุดเป็น 160 แรงม้าที่ 6200 รอบ แรงบิด 148 ft·lbf (20.4 kg-m) ที่ 4400 รอบ ที่ใช้เป็นเครื่องยนต์ของโตโยต้า มาร์คทู และมีการใช้กับโตโยต้า อัลเทสซา/เลกซัส ไอเอส200

### 1G-GE
1G-GE ขนาด6 สูบ DOHC 24 V 1998 ซีซี 160 แรงม้าที่ 6200รอบ แรงบิด 19.0 kg-m ที่ 5400 รอบ โดยเป็นเครื่องยนต์ของโตโยต้า คราวน์

### 1G-GTE
*1G-GTE รุ่นที่หนึ่ง แบบ DOHC 24 Valve 1998 ซี.ซี. 185 แรงม้าที่ 6200 รอบต่อนาที แรงบิด 24.5 kg-m ที่ 3200 รอบต่อนาที  
*1G-GTE รุ่นที่สอง พัฒนามาจากรุ่นที่หนึ่ง แบบ DOHC 24 Valve 1998 ซี.ซี. 210 แรงม้าที่ 6200 รอบต่อนาที แรงบิด 28.0 kg-m ที่ 3800 รอบต่อนาที 

หมวดหมู่:เครื่องยนต์
หมวดหมู่:โตโยต้า
หมวดหมู่:เครื่องยนต์โตโยต้า
คิงออฟเดอะริง (1993)

**คิงออฟเดอะริง (1993)** () เป็นศึกใหญ่ของ WWE ที่จัดในวันที่ 13 มิถุนายน ค.ศ. 1993 ณ Nutter Center เดย์ตัน, รัฐโอไฮโอ สหรัฐอเมริกา โดยมีจำนวนผู้เข้าชมในสนามทั้งสิ้น 6,500 คน

## เบื้องหลัง
ในศึก WWF Superstars (15 พฤษภาคม ค.ศ. 1993) ทาแทนกา เจอกับ ไจแอนท์ ก็อนซาเลซ ในแมทช์ทัวร์นาเม้นท์แรก ไจแอนท์ ก็อนซาเลซ ได้ทำร้ายกรรมการ Bill Alfonso ในระหว่างการแข่งขัน เป็นผลให้เขาถูกปรับให้แพ้ และทาแทนกาได้ผ่านเข้าสู้ทัวร์นาเมนต์รอบต่อไป ส่วนระหว่างมิสเตอร์เพอร์เฟค กับDoink the Clown ได้เจอกัน 3 แมทช์ในการทัวร์นาเม้นท์ ได้แก่ เจอกันครั้งแรกในศึก WWF Superstars (1 พฤษภาคม ค.ศ. 1993) แต่การแข่งขันได้เสมอกัน ต่อมาการปล้ำต่อไปเจอกันในศึก Wrestling Challenge (16 พฤษภาคม ค.ศ. 1993) ส่งผลให้ในเวลาที่จำกัดไว้เสมออีก. ในศึกรอว์ (24 พฤษภาคม ค.ศ. 1993) มิสเตอร์เพอร์เฟคสามารถเอาชนะ Doink the Clown ได้และผ่านรอบแรกไปด้วยการจับกด

ในศึกเรสเซิลเมเนีย ครั้งที่ 9 เบรต ฮาร์ต ได้เสียแชมป์โลก WWF ให้กับโยโกะซูน่า จากการที่ช่วงท้ายของการแข่งขัน มิสเตอร์ฟูจิ ผู้จัดการของโยโกะซูน่า ได้โยนเกลือใส่ตาของเบรต ฮาร์ต จนทำให้โยโกะซูน่าชนะไป หลังแมทช์ ฮัลค์ โฮแกน ได้ออกมาช่วยเบรต ฮาร์ตในเวที มิสเตอร์ฟูจิได้ท่าฮัลค์ โฮแกนเจอกันกับโยโกะซูน่า ซึ่งเกิดขึ้นได้ทันที ระหว่างแมทช์มิสเตอร์ฟูจิพยายามจะโยนเกลือใส่ตาฮัลค์ โฮแกน แต่ฮัลค์ โฮแกนหลบได้กลับเป็นโยโกะซูน่าโดนเข้าตาแทน ฮัลค์ โฮแกน ได้เอาชนะอย่างรวดเร็วและกลายเป็นแชมป์โลก WWF คนใหม่

[thumb|left|170 px|[Shawn Michaels was feuding with Crush over the Intercontinental Championship.]]
ครัช ได้เจอกับแชมป์อินเตอร์คอนติเนนทัล ชอว์น ไมเคิลส์ หลายต่อหลายครั้งในช่วงต้นปี 1993 แต่ก็ไม่สามารถที่จะชนะได้แชมป์มาได้ ทั้งคู่ยังเผชิญหน้ากันในการแข่งขันรอบแรกของทัวร์นาเมนต์คิงออฟเดอะริง ในศึก WWF Superstars (23 พฤษภาคม ค.ศ. 1993) แมทช์การปล้ำจบลงในการเคาเอาท์ทั้งคู่ แต่อย่างไรก็ตามทั้งคู่ได้ถูกคัดออกจากทัวร์นาเมนต์ในรอบต่อไป หลังจากนั้นได้ประกาศว่าพวกเขาจะเจอกันในคิงออฟเดอะริง 1993 โดยชิงแชมป์อินเตอร์คอนติเนนทัล

ในแมทช์การปล้ำแทกทีม 8 คนระหว่างทีมของเดอะสไตเนอร์บราเธอร์ (ริก และสก็อตต์ สไตเนอร์) และเดอะสโมคคิงกันน์ส (บิลลี่ และบาร์ต กันน์) เจอกับทีมของMoney Inc. (เท็ด ดิบิอาซี่ และเออวิน อาร์. เชย์สเตอร์) และเดอะเฮดไชน์เกอร์ส (ซามู และฟาตู) ซึ่งเดอะสไตเนอร์บราเธอร์ และเดอะสโมคคิงกันน์ส เคยเจอกันมาแล้วในศึกเรสเซิลเมเนีย โดยสไตเนอร์บราเธอร์เป็นผู้ชนะไป

## ผลการปล้ำ

### รอบทัวร์นาเมนต์

## ดูเพิ่ม
*คิงออฟเดอะริง
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*Results at Hoffco, Inc. 
*Results at Online World of Wrestling

หมวดหมู่:คิงออฟเดอะริง
หมวดหมู่:มวยปล้ำอาชีพในปี พ.ศ. 2536
หมวดหมู่:กีฬาในเดย์ตัน (รัฐโอไฮโอ)
เมทโธมิล

**เมทโธมิล** () เป็นสารกำจัดแมลงชนิดคาร์บาเมท (carbamate) ที่มีไนโตรเจนเป็นองค์ประกอบที่สำคัญ ออกฤทธิ์กำจัดแมลงโดยยับยั้งการทำงานของเอนไซม์ โคลีนเอสเทอเรส
เมทโธมิลถูกใช้ในการกำจัด แมลง หนอนผีเสื้อ และ เพลี้ยอ่อน เมทโธมิลมีค่าความเป็นพิษ LD50 อยู่ที่ 17-24 (mg/kg)

ในประเทศไทย อย. ปรับระดับการควบคุมวัตถุอันตราย ให้เมโทมิลเป็นวัตถุอันตรายชนิดที่ 4 ซึ่งจะมีผล ห้ามใช้ในผลิตภัณฑ์ป้องกันกำจัดแมลงที่ใช้ในบ้านเรือนหรือทางสาธารณสุข โดยมีผลบังคับใช้ ตั้งแต่วันที่ 20 กุมภาพันธ์ 2558 ส่วนการใช้ในภาคการเกษตรยังคงได้รับอนุญาตภายใต้การควบคุมของกรมวิชาการเกษตร กระทรวงเกษตรและสหกรณ์ให้ขึ้นทะเบียนสารเคมีเกษตรเป็นโมฆะ โดยศาลเห็นว่าคำประกาศทั้งหมดเป็นการแสดงชื่อสารเคมีที่เป็นภาษาอังกฤษทั้งหมดทำให้เกษตรกรไม่เข้าใจ ไม่มีใครรู้ว่าสารดังกล่าวอยู่ในสินค้าชื่ออะไรบ้างจึงไม่มีสภาพบังคับ

ปัจจุบัน เมโทนิล เป็นสารเคมีอันตรายที่กลุ่มประเทศอาเซียน เช่น สิงคโปร์ มาเลเซีย และกัมพูชา ประกาศห้ามใช้และไม่อนุญาตให้ขึ้นทะเบียน เช่นเดียวกับในยุโรป นอกจากในสหราชอาณาจักร, เยอรมนี, ฟินแลนด์, สิงคโปร์-อินเดียห้ามใช้ส่วนผสม (formulation) Metyomyl 24% L และ Methomyl 12.5% L แล้ว กลุ่มประเทศสมาชิกของอียูทั้งหมดยังประกาศถอนสารดังกล่าวตั้งแต่ต้นปี 2552

## ความเป็นพิษ
องค์การอนามัยโลกได้จัดให้สารเมโทมิลอยู่ในกลุ่ม สารกำจัดแมลงที่มีความเป็นพิษสูง ซึ่งสารชนิดนี้สามารถเข้าสู่ร่างกายได้โดยการดูดซึมผ่านทางผิวหนังทางเดินหายใจ และทางเดินอาหาร โดยผู้ที่ได้รับ สารเมโทมิลอาจแสดงอาการพิษภายในระยะเวลาไม่กี่นาที หรืออาจช้าได้ถึง 12 ชั่วโมง อาการแสดงจากพิษเฉียบพลันของเมโทมิลอาจรวมไปถึง อาการเหงื่อออก ปวดศีรษะ เพลีย วิงเวียน คลื่นไส้ อาเจียน ปวดท้อง ตาพร่ามัว กล้ามเนื้อเกร็งและกระตุก ชัก โคม่า สูญเสียการควบคุมของกล้ามเนื้อหูรูด ความดันโลหิตต่ำ มีความผิดปกติของหัวใจและอาจเสียชีวิตได้จากภาวะอัมพาตของกล้ามเนื้อในระบบทางเดินหายใจและ การหดเกร็งของปอด

## การเก็บรักษา
ควรเก็บในที่เย็น แห้ง และมืด ในภาชนะที่ปิดสนิทโดยมีการปิดผนึกอย่างแน่นหนา
เก็บให้ห่างจากสารเคมีที่ไม่เข้ากัน แหล่งเชื้อเพลิง หรือวัสดุไวไฟหรือแหล่งที่อาจก่อให้เกิดประกายไฟ

## อ้างอิง

## แหล่งข้อมูลอื่น
* ฐานความรู้เรื่องความปลอดภัยด้านสารเคมี
* Methomyl PAN Pesticide Database
หมวดหมู่:เคมี
หมวดหมู่:สารกำจัดศัตรูพืช
พรรคไท

อาจหมายถึง

* พรรคไท (พ.ศ. 2517) มีสมบัติ ธำรงธัญวงศ์ เป็นเลขาธิการพรรค
* พรรคไท (พ.ศ. 2539) มีธนบดินทร์ แสงสถาพร เป็นหัวหน้าพรรค และมีสุชาติ ตันเจริญ เป็น สส.คนเดียวของพรรค ในการเลือกตั้ง พ.ศ. 2539
ศีลอนุกรม

200px|thumb|การอุปสมบทยอห์นแห่งมาธา
**ศีลอนุกรม**  () หรือ **ศีลบวช** บางตำราเรียกว่าศีลบรรพชา เป็นศีลศักดิ์สิทธิ์ในหลายคริสตจักร ได้แก่ โรมันคาทอลิก อีสเทิร์นคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ แองกลิคัน คริสตจักรอัสซีเรียนแห่งตะวันออก คาทอลิกเก่า อินดิเพนเดนต์คาทอลิก และบางส่วนของลูเทอแรน 

## ประวัติ
ศีลบวชเรียกว่าศีลอนุกรมเพราะมีการแต่งตั้งเป็นลำดับขั้น โดยเชื่อว่าพระเยซูเป็นผู้วางรากฐานศีลอนุกรมไว้ตั้งแต่สมัยยังดำรงพระชนม์บนโลก ดังเห็นได้จากการปกมือบนศีรษะของอัครทูตทั้ง 12 คนที่ทรงเลือกไว้ คริสตจักรคาทอลิกถือว่านี่คือศีลอนุกรมขั้นมุขนายกในปัจจุบัน  คริสตจักรยังได้สืบทอดและเพิ่มเติมพิธีนี้เพื่อทำการแต่งตั้งบุคคลที่ได้รับคัดเลือกให้มีตำแหน่งหน้าที่ตามที่คริสตจักรกำหนดไว้ โดยเพิ่มอนุกรมจนมี 8 ขั้น 4 ขั้นแรกเรียกว่าอนุกรมน้อย (minor orders) ได้แก่
* ขั้นผู้เฝ้าประตู (door keeper/porter)
* ขั้นผู้อ่านพระคัมภีร์ (lector)
* ขั้นผู้ขับไล่ปีศาจ (exorcist)
* ขั้นผู้ถือเทียน (acolyte)

ในปัจจุบันคริสตจักรคาทอลิกที่ถือจารีตละตินยังคงตำแหน่งผู้อ่านและผู้ถือเทียนในศาสนพิธี ส่วนที่เหลือถูกยกเลิกไป เหตุที่เรียกว่าอนุกรมน้อยเพราะผู้ที่รับอนุกรมขั้นเหล่านี้ไม่จำเป็นต้องปฏิญาณถือโสดตลอดชีพอย่างสี่ขั้นหลังซึ่งเรียกว่าอนุกรมใหญ่ (major orders) อันได้แก่ 
* ขั้นอุปพันธบริกร (subdiaconate)
* ขั้นพันธบริกร (diaconate)
* ขั้นบาทหลวง (priesthood)
* ขั้นมุขนายก (episcopate)

เนื่องจากอนุกรมน้อยและขั้นอุปพันธบริกรเป็นอนุกรมที่คริสตจักรยุคหลังสถาปนาขึ้นเองจึงไม่นับว่าเป็นศีลศักดิ์สิทธิ์ ต่างจากสามขั้นสุดท้ายที่ปรากฏที่มาในคัมภีร์ไบเบิล ดังนั้นศีลอนุกรมในปัจจุบันจึงมีเพียงขั้นมุขนายก ขั้นบาทหลวง และขั้นพันธบริกรเท่านั้น ส่วนขั้นอัครมุขนายก (archiepiscopate) ไม่นับเป็นศีลอนุกรมเพราะอัครมุขนายกโดยตำแหน่งก็คือมุขนายก เพียงแต่ที่ได้รับผิดชอบมุขมณฑลที่สำคัญและปกครองทั้งภาคคริสตจักร ผู้ที่เคยเป็นมุขนายกมาแล้วเมื่อได้ดำรงตำแหน่งอัครมุขนายกจึงไม่ต้องทำรับศีลอนุกรมอีก เพียงแต่ทำพิธีเข้ารับตำแหน่งเท่านั้น

## นิกายคาทอลิก
นิกายคาทอลิก เช่น คริสตจักรอีสเทิร์นออร์ทอดอกซ์และอีสเทิร์นคาทอลิก ให้เฉพาะผู้รับการอภิเษกเป็นบิชอปเท่านั้นต้องถือโสดตลอดชีพ แต่ไม่บังคับสำหรับผู้รับศีลขั้นพันธบริกรและบาทหลวง ในขณะที่คริสตจักรคาทอลิกจารีตละตินให้พันธบริกรถาวรแต่งงานได้ แต่พันธบริกรชั่วคราว (คือเตรียมบวชเป็นบาทหลวง) ตลอดจนบาทหลวงและบิชอปต้องถือโสดตลอดชีพ ทั้งสามคริสตจักรอนุญาตให้บุรุษเท่านั้นรับศีลอนุกรมได้ บรรดาผู้ที่ได้รับศีลอนุกรมแล้วจะเรียกว่าเคลอจี ศาสนบริกรผู้โปรดศีลอนุกรมได้มีเฉพาะบิชอปที่ผ่านพิธีอภิเษกแล้วเท่านั้น

## นิกายแองกลิคัน
คริสตจักรต่าง ๆ ในนิกายแองกลิคันไม่บังคับว่าผู้รับศีลบวชต้องถือโสด นอกจากนี้ในปัจจุบันหลายภาคคริสตจักรยังอนุญาตให้สตรีรับศีลอนุกรมทั้งสามขั้นได้เหมือนบุรุษทั่วไป

## อ้างอิง

หมวดหมู่:พิธีกรรมในศาสนาคริสต์
พรรคไท (พ.ศ. 2539)

**พรรคไท** () ได้รับการจดทะเบียนเป็นพรรคการเมืองตามพระราชบัญญัติพรรคการเมือง พ.ศ. 2524 ในทะเบียนพรรคการเมืองเลขที่ 50/2539 เมื่อวันที่ 18 ตุลาคม พ.ศ. 2539 โดยมีธนบดินทร์ แสงสถาพร เป็นหัวหน้าพรรคคนแรก และมีพะเยีย ตรีสิน เป็นเลขาธิการพรรค โดยมีคำขวัญของพรรคว่า **ปณิธาน มุ่งมั่น สร้างสรรค์ สมานสามัคคี**

พรรคไทมีการเคลื่อนไหวทางการเมืองต่อมา โดยมีการเปลี่ยนแปลงในระดับบริหารหลายครั้ง โดยเฉพาะในปี พ.ศ. 2543 มีการเปลี่ยนแปลงราว 2 เดือนครั้ง เลยทีเดียว ซึ่งน่าจะเป็นผลจากการแย่งชิงอำนาจภายในพรรคระหว่าง นายธนบดินทร์ แสงสถาพร อดีตหัวหน้าพรรค กับนายสุวัฒน์ ยมจินดา หัวหน้าพรรคคนใหม่ โดยเป็นเรื่องใหญ่ถึงขั้นมีการฟ้องร้อง

## บทบาททางการเมือง
พรรคไทได้ร่วมกิจกรรมทางการเมืองโดยส่งสมาชิกลงสมัครรับเลือกตั้งในการเลือกตั้งทั่วไป วันที่ 17 พฤศจิกายน พ.ศ. 2539 และการเลือกตั้งสมาชิกสภาผู้แทนราษฎรในประเทศไทย พ.ศ. 2544 ในการเลือกตั้งทั่วไป วันที่ 17 พฤศจิกายน พ.ศ. 2539 นั้น มีผู้สมัครในนามพรรคไทได้รับเลือกตั้งเป็นสมาชิกสภาผู้แทนราษฎรทั้งสิ้น 1 คน คือ นายสุชาติ ตันเจริญ ซึ่งลงสมัครรับเลือกตั้งในเขต 2 จังหวัดฉะเชิงเทรา ซึ่งต่อมาได้เข้าร่วมรัฐบาลกับรัฐบาลของนายชวน หลีกภัย ภายหลังการลาออกจากตำแหน่งนายกรัฐมนตรีของพลเอกชวลิต ยงใจยุทธ

สำหรับการเลือกตั้งทั่วไป วันที่ 6 มกราคม พ.ศ. 2544 นั้นพรรคไทได้ส่งสมาชิกลงรับสมัครรับเลือกตั้งทั้งสิ้นจำนวน 8 คน โดยแบ่งเป็นผู้สมัครในแบบแบ่งเขต 3 คน และแบบบัญชีรายชื่อ (Party List) 5 คนแต่ไม่มีผู้ใดได้รับการเลือกตั้งให้เป็นสมาชิกสภาผู้แทนราษฎรเลย อย่างไรก็ตาม ในการเลือกตั้งครั้งนี้บัญชีรายชื่อของพรรคไท (หมายเลข 19) ได้รับเลือกตั้งทั้งหมด 57,534 คะแนน ซึ่งคิดเป็นร้อยละ 0.20 ไม่ถึงเกณฑ์ขั้นต่ำร้อยละ 5 ที่กำหนดไว้ในรัฐธรรมนูญ ปี 2540 ทำให้พรรคไทไม่ได้รับการจัดสรรที่นั่งในสภาผู้แทนราษฎร

## การเลือกตั้ง
### ผลการเลือกตั้งทั่วไป

## ยุบพรรค
ต่อมาในปี พ.ศ. 2546 ศาลรัฐธรรมนูญได้มีคำสั่งยุบพรรคไท เนื่องจากไม่ดำเนินการให้เป็นไปตามมาตรา 26 และมาตรา 62 แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541

## อ้างอิง

ทไท
ไท

หมวดหมู่:พรรคการเมืองไทยที่ยุบพรรคในปี พ.ศ. 2546
บ๊อบ ออร์ตัน ซีเนียร์

**โรเบิร์ต เดล "บ๊อบ" ออร์ตัน** () เกิดวันที่ 21 กรกฎาคม ค.ศ. 1929 ในนามสังเวียนมวยปล้ำชื่อว่า **บ๊อบ ออร์ตัน ซีเนียร์** เป็นอดีตนักมวยปล้ำอาชีพชาวอเมริกัน มีลูกชายชื่อว่า บ๊อบ ออร์ตัน จูเนียร์ และมีหลานชายชื่อว่า แรนดี ออร์ตัน ปัจจุบันได้เสียชีวิตลงด้วยโรคหัวใจวาย เมื่อวันที่ 16 กรกฎาคม ค.ศ. 2006 ที่ ลาสเวกัส, รัฐเนวาดา

## เกี่ยวกับมวยปล้ำ
:**ออร์ตัน สเปียร์* (ไดรวิ่ง สเปียร์)

## ผลงานทั้งหมด
***American Wrestling Association**
:*AWA Midwest Heavyweight Championship (2 times)
:*AWA Midwest Tag Team Championship (3 times) – with Mike DiBiase (1) and Maurice Vachon (2)
:*Nebraska Heavyweight Championship (1 time)

***Central States Wrestling**
:*NWA Central States Heavyweight Championship (2 times)
:*NWA North American Tag Team Championship *(Central States version)* (1 time) – with Buddy Austin
:*NWA United States Heavyweight Championship *(Central States version)* (1 time)

***Championship Wrestling from Florida**
:*NWA Florida Tag Team Championship (3 times) – with Dennis Hall (1), Hiro Matsuda (1), and Bob Orton, Jr. (1)
:*NWA Southern Heavyweight Championship *(Florida version)* (6 times)
:*NWA World Tag Team Championship *(Florida version)* (2 times) – with Eddie Graham

***NWA Big Time Wrestling**
:*NWA Texas Tag Team Championship (1 time) – with Lord Alfred Hayes

***Mid-South Sports**
:*NWA Southern Heavyweight Championship *(Georgia version)* (1 time)

***NWA Western States Sports**
:*NWA Southwest Heavyweight Championship (1 time)

***St. Louis Wrestling Club**
:*NWA Missouri Heavyweight Championship (1 time)

## อ้างอิง

หมวดหมู่:นักมวยปล้ำอาชีพชาวอเมริกัน
หมวดหมู่:บุคคลจากแคนซัสซิตี (รัฐแคนซัส)
หมวดหมู่:บุคคลที่เกิดในปี พ.ศ. 2472
หมวดหมู่:บุคคลที่เสียชีวิตในปี พ.ศ. 2549
การยอมรับตนเอง

**การยอมรับตนเอง** คือการยอมรับได้แม้ว่าตนจะมีจุดอ่อนหรือข้อบกพร่อง

แม้ว่าความหมายของการยอมรับตนเองจะเป็นไปตามสามัญสำนึก แต่ก็มีนักวิจัยนิยามอย่างเป็นทางการว่าเป็นความคิดรวบยอดเกี่ยวกับตนเอง ทั้งในแง่บวกและแง่ลบ จากหนังสือของ Shepard เมื่อ ค.ศ. 1979 การยอมรับตนเองหมายถึงความพึงพอใจหรือความสุขส่วนตัวเกี่ยวกับตัวเอง และเป็นปัจจัยหนึ่งที่ทำให้มีสุขภาพจิตดี การยอมรับตนเองมักเกี่ยวข้องกับการเข้าใจตนเอง การรับรู้ได้ถึงจุดแข็งและจุดอ่อนของตน แม้ว่าจะเป็นความคิดเห็นส่วนตัว โดยจะแสดงออกทางความรู้สึกเกี่ยวกับตนเองที่คิดว่าเป็นเอกลักษณ์

ในวิชาจิตวิทยาคลินิก และจิตวิทยาเชิงบวกการยอมรับตนเองถือเป็นสิ่งที่ย่อมเกิดขึ้นก่อนที่จะเกิดการเปลี่ยนแปลงใดๆ และอาจลุล่วงได้โดยการหยุดวิจารณ์ และแก้ข้อบกพร่องของตนก่อน แล้วจึงยอมรับการเปลี่ยนแปลงนั้นให้เกิดขึ้นกับตนได้ นั่นคือการยอมให้เกิดข้อบกพร่องขึ้นกับตนเองได้เพียงบางส่วน

## อ้างอิง
* Shepard, L. A. (1979). Self-acceptance: The evaluative component of the self-concept construct. American Educational Research Journal, 16(2), 139-160.

หมวดหมู่:จิตวิทยา
ฉนวน

**ฉนวน** อาจหมายถึง

* ฉนวนไฟฟ้า หมายถึง วัสดุที่กระแสไฟฟ้าไม่สามารถไหลผ่านได้
* ฉนวนความร้อน หมายถึง วัสดุที่มีความสามารถในการสกัดกั้นความร้อนไม่ให้ส่งผ่านจากด้านใดด้านหนึ่งไปยังอีกด้านหนึ่งได้ง่าย
** ฉนวนอาคาร
* ฉนวน (ภูมิศาสตร์) หมายถึง ดินแดนที่มีทางออกทะเลหรือที่ทำให้ดินแดนถูกแยกออกเป็น 2 ฟาก
** ฉนวนกาซา
** ฉนวนโปแลนด์
** ฉนวนวาคาน
** ฉนวนลาชึน
พุฒิพัฒน์ กุลปรีชาเศรษฐ์

**พุฒิพัฒน์ กุลปรีชาเศรษฐ์** หรือชื่อเดิม บวรทัต พลอยวงศ์ (ชื่อเล่น **วอร์ม**) เกิด 31 ตุลาคม พ.ศ. 2531 เป็นนักร้องชาวไทย และเป็นนักร้องหน้าใหม่ของค่ายเพลง โซนี่ มิวสิก เอ็นเตอร์เทนเมนท์ วอร์มมีผลงานเพลงล่าสุด คือ "รักเธอ... อยากเจอเขา"

## ประวัติ
นายพุฒิพัฒน์ กุลปรีชาเศรษฐ์(วอร์ม)  เกิดเมื่อ 31 ตุลาคม พ.ศ. 2531 ที่นนทบุรี สำเร็จการศึกษาระดับมัธยมศึกษาจากโรงเรียนราชวินิต มัธยม กรุงเทพมหานคร และเข้าศึกษาต่อที่มหาวิทยาลัยเทคโนโลยีพระจอมเกล้าธนบุรี เอกวิทยาการคอมพิวเตอร์ คณะนี้ได้จบการศึกษาแล้ว

หมวดหมู่:นักร้องชายชาวไทย
ทีเอ็นเอ สแลมไมเวอร์เซรี่

250px|thumb|โลโก้ของ '''ทีเอ็นเอ สแลมมิเวอร์ซารี่''' ในปัจจุบัน
**ทีเอ็นเอ สแลมมิเวอร์ซารี่**เป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนมิถุนายน โดยจัดขึ้นครั้งแรกเมื่อ ปี 2005 โดยมีแมทช์คิงออฟเมาเทนต์เข้ามาเกี่ยวข้องด้วย

## วันที่และสถานที่ของสแลมมิเวอร์ซารี่

## ดูเพิ่ม
*รายชื่อเพย์-เพอร์-วิวของทีเอ็นเอ

## อ้างอิง

## แหล่งข้อมูลอื่น
*TNA Wrestling.com 

หมวดหมู่: สแลมมิเวอร์ซารี่
หมวดหมู่: รายการเพย์-เพอร์-วิวของทีเอ็นเอ
ฉนวนไฟฟ้า

**ฉนวนไฟฟ้า** () หรือบ้างก็เรียกว่า **ไดอิเล็กทริก** () คือวัสดุที่มีคุณสมบัติในการกีดกั้นหรือขัดขวางการไหลของกระแสไฟฟ้าหรือวัสดุที่กระแสไฟฟ้าไม่สามารถไหลผ่านได้ ฉนวนที่ดีจะต้องสามารถป้องกันตัวนำไฟฟ้าจากความร้อนหรือของเหลวที่สามารถกัดกร่อนตัวนำไฟฟ้า และสามารถกันน้ำได้ดี ฉนวนที่ใช้หุ้มตัวนำไฟฟ้าต้องมีความต้านทานสูง ต้องไม่ถูกกรดหรือด่างกัดกร่อนได้ตั้งแต่อุณหภูมิ 0 ถึง 200 องศาฟ้าเรนไฮต์ และต้องไม่ดูดความชื้นในอากาศ

วัสดุบางอย่างเช่น แก้ว กระดาษหรือเทฟลอน มีคุณสมบัติในการเป็นฉนวนไฟฟ้าที่ดีมาก แม้ว่าจะมีค่าความต้านทานไฟฟ้าค่อนต่ำ แต่ก็ถือว่า "ดีพอ" ที่จะใช้เป็นฉนวนของสายไฟและสายเคเบิล รวมไปถึงวัสดุจำพวกโพลิเมอร์บางอย่างที่คล้ายกับยาง และพลาสติก ซึ่งสามารถใช้เป็นฉนวนกับระบบแรงดันต่ำถึงแรงดันปานกลาง (ประมาณหลักร้อยถึงหลักพันโวลต์)

## แหล่งข้อมูลอื่น
*US Glass Insulators Reference Site
*National Insulator Association - US site
*Teleramics - specialises in UK telegraph insulators with a railway bias 
*One person's obsession with US telephone pole insulators
*Insulatorscanada 
*Insulator Patent Reference Library - Contains over 2,800 US patents relating to electric
*al insulators and related items
* Hungarian Insulators
*Online Museum for Hemingray Glass Company items
*Hemingray Glass Insulator Database
*DIN Spec regarding creepage distance 

หมวดหมู่:หลักการสำคัญของฟิสิกส์
หมวดหมู่:ไดอิเล็คทริก
ฉนวนความร้อน

**ฉนวนกันความร้อน** คือ วัสดุที่มีความสามารถในการสกัดกั้นความร้อนไม่ให้ส่งผ่านจากด้านใดด้านหนึ่งไปยังอีกด้านหนึ่งได้ง่าย ฉนวนกันความร้อนที่ดีจะทำหน้าที่ต้านทานหรือป้องกันมิให้พลังงานความร้อนส่งผ่านจากด้านหนึ่งไปยังอีกด้านหนึ่งได้สะดวก หรือเรีอกง่าย ๆ ว่าวัสดุที่ความร้อนไม่สามารถผ่านไปได้ง่าย ๆ

## การเลือกใช้งานฉนวนกันความร้อน

* พิจารณาจากค่าการต้านทานความร้อน (ค่า R) มีหน่วยเป็น ตารางเมตร-องศาเคลวินต่อวัตต์ (Thermal resistance – R value, m2K/W) 

* ค่าการนำความร้อน (ค่า K) มีหน่วยเป็น วัตต์ต่อเมตร-องศาเคลวิน (Thermal conductivity – K value, W/m.K)  

## ฉนวนกันความร้อนที่นิยมใช้

* อะลูมิเนียมฟอยล์ มีความมันวาวของผิวแผ่นฟอยล์ มีคุณสมบัติในการสะท้อนความร้อน 
* แบบโฟม ทนทานต่อกรดและด่าง น้ำหนักเบา แข็งแรง สามารถคงสภาพเดิมได้แม้จะโดนน้ำหรือความชื้น 
* ฉนวนใยแก้ว (Glasswool) มีโพรงอากาศเล็ก ๆ จำนวนมาก ซึ่งแทรกอยู่ระหว่างเส้นใยแก้ว ทำหน้าเก็บกักความร้อนไว้ 
* ฉนวนใยหิน (Rockwool Insulation) จัดเป็นเส้นใยจากธรรมชาติที่ไม่มีสารประกอบของแอสเบสตอส (Asbestos) ทำจากจึงปลอดภัยต่อสุขภาพ สามารถกันความร้อนและดูดซับเสียง เทียบเท่ากับ ฉนวนกันความร้อนแบบใยแก้ว และสามารถทนไฟได้ดีกว่า 
* ฉนวนเยื่อกระดาษ (Cellulose Insulation) ทำจากกระดาษรีไซเคิลผสมสารต่าง ๆ นิยมใช้ในการพ่นใต้หลังคา

## ดูเพิ่ม

* ฉนวนอาคาร 

หมวดหมู่:การถ่ายเทความร้อน
ทีเอ็นเอ แซซริฟฟิค

250px|thumb|โลโก้ของ '''ทีเอ็นเอ แซซริฟฟิค''' ในปัจจุบัน
**ทีเอ็นเอ แซซริฟฟิค**เป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนสิงหาคม โดยจัดขึ้นครั้งแรกเมื่อวันที่ 14 สิงหาคม ค.ศ. 2005 ที่ TNA Impact! Zone ในเมือง Orlando, Florida

## วันที่และสถานที่ของแซซริฟฟิค

## ดูเพิ่ม
*รายชื่อเพย์-เพอร์-วิวของทีเอ็นเอ

## อ้างอิง

## แหล่งข้อมูลอื่น
*TNAwrestling.com TNA Wrestling Official Website 
*TNASacrifice.com TNA Sacrifice Mini Site 
*Results at Pro Wrestling History

หมวดหมู่: แซซริฟฟิค
หมวดหมู่: รายการเพย์-เพอร์-วิวของทีเอ็นเอ
ดาร์บี

**ดาร์บี** () เป็นเมืองในภาคมิดแลนด์สตะวันออกของอังกฤษ ตั้งทางตอนกลางค่อนไปทางเหนือของอังกฤษ บนฝั่งแม่น้ำเดอร์เวนต์ จากการสำรวจประชากรใน ค.ศ. 2001 เป็นเมืองที่มีประชากรอันดับ 18 ในอังกฤษ วัดจากเขตเมือง

เมืองมีชุมทางรถไฟ มีอุตสาหกรรมเครื่องยนต์อากาศยาน เคมีภัณฑ์ สิ่งทอ พลาสติก และเครื่องปั้นเผาที่มีชื่อเสียง เป็นสถานที่เกิดของนักปรัชญาชื่อ เฮอร์เบิร์ต สเปนเซอร์ ใน ค.ศ. 1820

## อ้างอิง

หมวดหมู่:เมืองในเทศมณฑลดาร์บิเชอร์
หมวดหมู่:นครในสหราชอาณาจักร
เลออาฟวร์

**เลออาฟวร์** () เป็นเมืองในจังหวัดแซน-มารีตีม แคว้นโอต-นอร์ม็องดี ประเทศฝรั่งเศส ตั้งอยู่ทางเหนือ-ตะวันตกของประเทศ บนฝั่งช่องแคบอังกฤษ ทางด้านเหนือของปากแม่น้ำแซน เป็นเมืองท่าที่สำคัญในการส่งสินค้าจากภูมิภาคปารีสและทางตะวันตกเฉียงเหนือของประเทศ มีอุตสาหกรรมการกลั่นน้ำมัน ต่อเรือ เครื่องจักร มีโบสถ์โนเตรอดาม พิพิธภัณฑ์ ที่ตากอากาศริมทะเลทางด้านตะวันตกเฉียงเหนือของเมือง

เมืองนี้ได้รับการพัฒนาเป็นเมืองท่าตั้งแต่คริสต์ศตวรรษที่ 16 เป็นฐานทัพเรือในสมัยจักรพรรดินโปเลียนที่ 1 ในสงครามโลกครั้งที่หนึ่งเป็นฐานทัพสำคัญของฝ่ายสัมพันธมิตร ในสงครามโลกครั้งที่สอง กองทัพเยอรมันเข้ายึดครองระหว่าง ค.ศ. 1940-44 และได้รับความเสียหายอย่างรุนแรง ส่วนใหญ่ของเมืองได้รับการปฏิสังขรณ์ขึ้นใหม่ ในปี ค.ศ. 2005 ได้รับเลือกให้เป็นมรดกโลกจากยูเนสโก

หมวดหมู่:เมืองในจังหวัดแซน-มารีตีม
หมวดหมู่:แหล่งมรดกโลกในประเทศฝรั่งเศส
ตีรัสปอล

**ตีรัสปอล** (, ;  ; ) เป็นเมืองใหญ่อันดับ 2 ของประเทศมอลโดวา และเป็นเมืองหลวงอย่างไม่เป็นทางการของทรานส์นีสเตรีย ตั้งอยู่บนริมฝั่งตะวันตกของแม่น้ำนีสเตอร์ ตีรัสปอลเป็นเมืองศูนย์กลางภูมิภาคในการผลิตอุตสาหกรรมเบา เช่น เฟอร์นิเจอร์และผลิตภัณฑ์ไฟฟ้า มีการผลิตเหล้าองุ่น

เมืองนี้สร้างขึ้นเมื่อปี ค.ศ. 1792 ถึงแม้ว่าหลายชนชาติอาศัยอยู่นานกว่าพันปี เป็นเมืองหลวงของสาธารณรัฐโซเวียตมอลโดวาในสหภาพโซเวียตจนถึง ค.ศ. 1940 ถูกทำลายอย่างหนักระหว่างสงครามโลกครั้งที่สอง วันฉลองเมืองตรงกับวันที่ 14 ตุลาคม ของทุกปี

## อ้างอิง

## อ่านเพิ่ม
* Tiraspol (p.&nbsp;422) at Miriam Weiner's Routes to Roots Foundation

## แหล่งข้อมูลอื่น

### ลิงก์ที่ไม่ใช่ทรานส์นีสเตรีย
* 
*  Tyraspol (Tiraspol) in the *[[Geographical Dictionary of the Kingdom of Poland]]* (1892)
* Current weather at Tiraspol from Yahoo!
* Article about travelling to Tiraspol at Lonely Planet
* Tiraspol telephone directory
* Yellow pages of Tiraspol

### ลิงก์ของทรานส์นีสเตรีย
* Tiraspol.info 

หมวดหมู่:เมืองในประเทศมอลโดวา
สทราซบูร์

**สทราซบูร์** (, , ) หรือ **ชตราสบวร์ค** (, ; , ; , ) เป็นเมืองในแคว้นกร็องแต็สต์ ประเทศฝรั่งเศส และเป็นเมืองหลักของจังหวัดบา-แร็ง ตั้งอยู่บนฝั่งแม่น้ำอีลตั้งอยู่ใกล้ชายแดนประเทศเยอรมนี 

เป็นเมืองสำคัญด้านอุตสาหกรรมและการค้า ศูนย์กลางการขนส่ง และเมืองท่าริมฝั่งแม่น้ำที่สำคัญ ผลิตตับห่านบด สิ่งทอ สินค้าโลหะ เบียร์ ผลิตภัณฑ์เครื่องหนัง เคมีภัณฑ์ มีอุตสาหกรรมการพิมพ์ การแปรรูปอาหาร และการท่องเที่ยว มีอาคารที่สำคัญ อย่างเช่น มหาวิหารสร้างในสมัยกลาง ซึ่งติดตั้งนาฬิกาดาราศาสตร์สมัยคริสต์ศตวรรษที่ 14 หอการค้า วังของผู้ว่าราชการจังหวัด ศาลาว่าการ พิพิธภัณฑ์ เป็นสถานที่ประชุมของรัฐสภายุโรปมาตั้งแต่ ค.ศ. 1979

เมืองมีความสำคัญมาตั้งแต่สมัยโบราณ เนื่องจากเป็นที่ตั้งทางยุทธศาสตร์ มีการตั้งถิ่นฐานของพวกเคลต์ เคยตกเป็นของโรมัน ถูกทำลายโดยพวกฮั่น พวกแฟรงก์ได้ปฏิสังขรณ์ขึ้นใหม่ ในตอนปลายคริสต์ศตวรรษที่ 5 ใน ค.ศ. 1697 ตกอยู่ภายใต้การปกครองของเยอรมนีระหว่าง ค.ศ. 1871–1918 ในสงครามโลกครั้งที่สองถูกเยอรมันยึดครองระหว่าง ค.ศ. 1940–1944 และได้รับความเสียหายอย่างมาก

## ภูมิศาสตร์
### ที่ตั้ง

### ภูมิอากาศ
ถึงแม้ว่าตัวเมืองตั้งอยู่บนที่ดอน สทราซบูร์มีสภาพภูมิอากาศแบบอบอุ่นชื้นภาคพื้นสมุทร (*Cfb*) แม้ว่าจะมีอิทธิพลทางทะเลน้อยกว่าฝรั่งเศสใต้และตะวันตกที่มีสภาพภูมิอากาศแบบอ่อน

อุณหภูมิสูงสุดอันดับสองเท่าที่บันทึกคือ  ในเดือนสิงหาคม ค.ศ. 2003 ในช่วงคลื่นความร้อนในยุโรป ค.ศ. 2003 จากนั้นมีการทำลายสถิติในวันที่ 30 มิถุนายน ค.ศ. 2019 โดยมีอุณหภูมิสูงสุดใหม่ที่  ส่วนอุณหภูมิต่ำสุดเท่าที่บันทึกอยู่ที่  ในเดือนธันวาคม ค.ศ. 1938

## ประชากร

## เมืองพี่น้อง

สทราซบูร์เป็นเมืองพี่น้องกับเมืองดังนี้:
*  บอสตัน สหรัฐตั้งแต่ ค.ศ. 1960
*  เลสเตอร์ สหราชอาณาจักรตั้งแต่ ค.ศ. 1960
*  ชตุทการ์ท ประเทศเยอรมนีตั้งแต่ ค.ศ. 1962
*  เดรสเดิน ประเทศเยอรมนีตั้งแต่ ค.ศ. 1990
*  รามาตกัน ประเทศอิสราเอลตั้งแต่ ค.ศ. 1991
*  ออราน ประเทศแอลจีเรียตั้งแต่ ค.ศ. 2013

## หมายเหตุ

## อ้างอิง

### ข้อมูล

* *Connaître Strasbourg* by Roland Recht, Georges Foessel and Jean-Pierre Klein, 1988, .
* *Histoire de Strasbourg des origines à nos jours*, four volumes (ca. 2000 pages) by a collective of historians under the guidance of Georges Livet and Francis Rapp, 1982, .

## แหล่งข้อมูลอื่น

* Strasbourg municipality website
* Tourist office of Strasbourg
* CTS – Compagnie des transports strasbourgeois
* The museums of Strasbourg
* The city archives of Strasbourg  


หมวดหมู่:แหล่งมรดกโลกทางวัฒนธรรม
หมวดหมู่:เมืองในจังหวัดบา-แร็ง
หมวดหมู่:แหล่งมรดกโลกในประเทศฝรั่งเศส
หมวดหมู่:เสรีนครจักรวรรดิ
หมวดหมู่:อดีตสาธารณรัฐ
แม่น้ำรางอิติกี

**แม่น้ำรางอิติกี** () เป็นแม่น้ำในประเทศนิวซีแลนด์ อยู่ทางตะวันตกเฉียงใต้ของเกาะเหนือ ไหลไปทางใต้และตะวันตกเฉียงใต้ ลงสู่ช่องแคบคุก มีความยาว 185 กิโลเมตร

ในปี ค.ศ. 1897 เกิดน้ำท่วมแม่น้ำทำให้สะพานทั้ง 6 แห่งถูกทำลาย ท่าเรือปากแม่น้ำก็ถูกทำลายไปและไม่มีการสร้างใหม่ กิจกรรมสันทนาการที่นิยม คือการล่องเรือเจ็ต ตกปลา และมีหุบเขาลึก ที่มีกิจกรรมผจญภัยอย่างเช่นการเล่นบันจีจัมป์ เป็นต้น นอกจากนั้นยังเคยเป็นสถานที่ถ่ายทำภาพยนตร์ของปีเตอร์ แจ็กสัน เรื่อง *[[The Lord of the Rings: The Fellowship of the Ring (film)|The Lord of the Rings: The Fellowship of the Ring]]* 

หมวดหมู่:แม่น้ำในประเทศนิวซีแลนด์
รอยัลเพนส์

**รอยัลเพนส์** (; โดยตัวอาร์สะกดด้วยสัญลักษณ์ Rx  เป็น *"℞oyal Pains"*) มีชื่อไทยว่า "แฮงค์ ยอดคุณหมอมือทอง"   เป็นภาพยนตร์ซีรีส์ทางการแพทย์-ขบขัน อเมริกัน ออกอากาศทางช่องยูเอสเอเนตเวิร์กตั้งแต่ปี พ.ศ. 2552 นำแสดงโดย มาร์ก ฟิวเออร์สไตน์

ฟิวเออร์สไตน์รับบทเป็น แฮงค์ ลอว์สัน แพทย์ประจำห้องฉุกเฉินของโรงพยาบาลใหญ่ในนิวยอร์ก ที่ถูกไล่ออกจากงานเนื่องจากตัดสินใจทำการช่วยชีวิตเด็กข้างถนนที่ประสบอุบัติเหตุ แทนที่จะช่วยชีวิตผู้บริหารโรงพยาบาลที่ถูกส่งเข้าห้องฉุกเฉินในเวลาเดียวกัน แฮงค์ปลีกตัวไปพักผ่อนในย่านแฮมป์ตัน ชุมชนบ้านพักตากอากาศของผู้มีอันจะกิน ทางตะวันออกของลองไอแลนด์ รัฐนิวยอร์ก พร้อมกับ เอแวน ลอว์สัน (รับบทโดย พอโล คอนสแตนโซ) น้องชายนักบัญชี ทั้งคู่ตัดสินใจเริ่มธุรกิจ "แพทย์ตามสั่ง" หรือบริการการแพทย์ส่วนตัว (concierge medicine) โดยมี ดีเวีย (รับบทโดย เรชมา เศรษฐี) นักเทคนิคการแพทย์เชื้อสายอินเดีย เป็นผู้ช่วยแพทย์ ในขณะเดียวกันแฮงค์ก็ได้พบรักกับ จิล (รับบทโดย จิล ฟลินต์) ผู้บริหารโรงพยาบาลท้องถิ่นที่มีอุดมการณ์ที่จะตั้งคลินิกรักษาโรคให้กับชุมชนโดยไม่ต้องเสียค่าใช้จ่าย

รอยัลเพนส์เป็นภาพยนตร์โทรทัศน์เรื่องหนึ่งที่ได้รับความนิยมสูง  ตอนปฐมทัศน์มียอดผู้ชมถึง 5.57 ล้านคน และมียอดเพิ่มขึ้นในสัปดาห์ที่สองและสามเป็น 5.59 และ 6.5 ล้านคน ตามลำดับ   ถึงปัจจุบันออกอากาศไปแล้ว 2 ฤดูกาล จำนวน 30 ตอน และมีการสร้างอีก 18 ตอน ในฤดูกาลที่สาม

## อ้างอิง

## แหล่งข้อมูลอื่น
* 
* 
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
ซูถง

**ซูถง** (, เกิด พ.ศ. 2507) เป็นนามปากกาของนักเขียนชาวจีนชื่อ 童忠贵 

ซูถงถูกเรียกว่าเป็นหนึ่งในนักเขียนที่เป็นผู้บุกเบิกงานเขียนยุคใหม่ของประเทศจีน เขามีผลงานเขียนนิยาย 7 เล่ม และเรื่องสั้นกว่า 200 เรื่อง ผลงานหลายส่วนได้ถูกแปลออกมาในภาษาอังกฤษ เยอรมัน อิตาลี และฝรั่งเศส

หนังสือที่เป็นรู้จักดีคือ 妻妾成群 (Wives and Concubines) ตีพิมพ์ในปี พ.ศ. 2533 และมีการนำมาแปลและดัดแปลงในไทยในชื่อ มงกุฎดอกส้ม โดย ถ่ายเถา สุจริตกุล ตีพิมพ์โดยสำนักพิมพ์แสงดาว และมีการนำมาแปลในชื่อ ผู้หญิงคนที่สี่ชิงโคมแดง โดย จิตราภรณ์ วนัสพงศ์ ในปี 2537 และได้ถูกนำมาทำเป็นภาพยนตร์ในชื่อ *Raise the Red Lantern* (大红灯笼高高挂, Dà Hóng Dēnglóng Gāogāo Guà) ของจาง อี้โหมว

## อ้างอิง

หมวดหมู่:นักเขียนชาวจีน
หมวดหมู่:บุคคลจากมณฑลเจียงซู
แจ็ก คอลลิสัน

**แจ็ก เดวิด คอลลิสัน** (, เกิดวันที่ 2 ตุลาคม ค.ศ. 1988) เป็นอดีตนักฟุตบอลชาวเวลส์ ตำแหน่งกองกลาง ปัจจุบันเป็นผู้จัดการทีมเวสต์แฮม ยูไนเต็ดชุดอายุต่ำกว่า 16 ปี

โดยคอลลิสันเคยเล่นในระดับพรีเมียร์ลีกให้กับเวสต์แฮม ยูไนเต็ดในตำแหน่งกองกลาง ก่อนจะย้ายลงไปเล่นในลีกเดอะ แชมเปียนชิพกับวีแกน แอธเลติกในช่วงท้ายของฤดูกาล 2013-2014 ด้วยสัญญายืมตัว จากนั้นได้เซ็นสัญญากับสโมสร อิปสวิช ทาวน์ในปี 2014 และเล่นให้กับปีเตอร์โบโร ยูไนเต็ด เป็นสโมสรสุดท้ายในฤดูกาล 2015–2016

คอลลิสันเป็นผลผลิตจากสถาบันเยาวชนของเวสต์แฮมที่มีความก้าวหน้าอย่างรวดเร็ว จากนักฟุตบอลฝึกหัดก้าวสู่ทีมชุดใหญ่ เล่นในพรีเมียร์ลีก เมื่อเขาอายุได้เพียง 16 ปี เขาเล่นได้หลายตำแหน่งในแผงกองกลาง

## อ้างอิง

หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวเวลส์
หมวดหมู่:บุคคลจากวอตฟอร์ด
อีอาร์ (ภาพยนตร์ชุดทางโทรทัศน์)

**อีอาร์** () เป็นรายการโทรทัศน์ทางการแพทย์อเมริกัน ริเริ่มโดยไมเคิล ไครช์ตัน ร่วมมือกับแอมบลินเอนเตอร์เทนเมนต์ของสตีเวน สปีลเบิร์ก และวอร์เนอร์บราเธอร์ส ออกอากาศทางเอ็นบีซีต่อเนื่องกัน 15 ฤดูกาล ตั้งแต่ปี ค.ศ. 1994 ถึง 2009 เนื้อเรื่องกล่าวถึงการทำงานของบุคลากรในห้องฉุกเฉิน (emergency room หรือ ER) ของโรงพยาบาลแห่งหนึ่งในชิคาโก รัฐอิลลินอย ซึ่งมีผู้ป่วยฉุกเฉินเข้ามารับการรักษาตลอดทั้งวัน

ไครช์ตันร่างบทภาพยนตร์เรื่องนี้มาตั้งแต่ปี 1974 จากประสบการณ์ส่วนตัวที่เคยเป็นแพทย์ประจำห้องฉุกเฉิน และได้พิจารณาที่สร้างภาพยนตร์จากบทนี้ หลังการทำงานร่วมกับสตีเวน สปีลเบิร์ก ใน *[[จูราสสิกปาร์ก]]* (1993) แต่ได้ตัดสินใจสร้างเป็นภาพยนตร์โทรทัศน์แทน

## อ้างอิง

## แหล่งข้อมูลอื่น
* เว็บไซต์ทางการใน Warner Bros.
* เว็บไซต์ทางการใน NBC
* 
* 

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ละครโทรทัศน์ช่องบริษัทแพร่สัญญาณแห่งชาติ
หมวดหมู่:ซีรีส์โทรทัศน์โดยวอร์เนอร์บราเธอส์เทเลวิชั่น
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2537
ทีเอ็นเอ วิคตอรี่ โรด

250px|thumb|โลโก้ของ '''ทีเอ็นเอ วิคตอรี่ โรด''' ในปี 2010
**ทีเอ็นเอ วิคตอรี่ โรด**เป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนมีนาคม โดยจัดขึ้นครั้งแรกเมื่อ ปี 2004 ในเดือนพฤศจิกายนเพียงแค่ปีเดียว ก็ได้ย้ายมาจัดในเดือนกรกฎาคม ต่อมาได้ย้ายมาจัดในเดือนมีนาคมในปี 2011 

## วันที่และสถานที่ของวิคตอรี่ โรด

## ดูเพิ่ม
*รายชื่อเพย์-เพอร์-วิวของทีเอ็นเอ

## อ้างอิง

## แหล่งข้อมูลอื่น
*TNA Wrestling.com 

หมวดหมู่: วิคตอรี่ โรด
หมวดหมู่: รายการเพย์-เพอร์-วิวของทีเอ็นเอ
โอกาดะ อิโซ

**โอกาดะ อิโซ** (; 14 กุมภาพันธ์ ค.ศ. 1832 - 3 มิถุนายน ค.ศ. 1865) เป็นซามูไรชาวญี่ปุ่นในช่วงปลายยุคเอโดะ เป็นหนึ่งในสี่นักฆ่าที่โดดเด่นที่สุดในยุค บากูมัตสึ เขาเป็นสมาชิกของโทซะคินโนโท (土佐勤王党, กลุ่มลัทธิจักรพรรดินิยมโทซะ, กลุ่มผู้จงรักภักดีต่อโทซะ) ในบ้านเกิดของเขา แคว้นศักดินาโทซะ อิโซและ ทะนะกะ ชินเบ มีบทบาทใน เกียวโต ในฐานะนักฆ่าภายใต้การนำของ ทาเกจิ ซูอิซัง

## แหล่งข้อมูลอื่น
* ประวัติสังเขป (ภาษาญี่ปุ่น) 

หมวดหมู่:ซามูไร
หมวดหมู่:ผู้ลอบสังหารชาวญี่ปุ่น
หมวดหมู่:ชาวแคว้นโทซะ
หมวดหมู่:นักดาบชาวญี่ปุ่น
ทาเกจิ ซูอิซัง

thumb|ทาเกจิ ซูอิซัง

**ทาเกจิ ซูอิซัง** () (24 ตุลาคม ค.ศ. 1829 – 11 พฤษภาคม ค.ศ. 1865) หรือที่รู้จักกันในชื่อ **ทาเกจิ ฮัมเปตะ** () เป็นซามูไรชาวแคว้นศักดินาโทซะในช่วงยุคบากูมัตสึของประเทศญี่ปุ่น 

ทาเกจิ ซูอิซัง เป็นผู้นำกลุ่มโทซะคินโนโท หรือ "กลุ่มผู้ภักดีแห่งโทซะ" ซึ่งสนับสนุนแนวคิด "ซนโนโจอิ" หรือ "เทิดทูนจักรพรรดิ ขับคนป่าเถื่อน" และเพื่อให้บรรลุวัตถุประสงค์ดังกล่าว เขาได้พยายามเข้ามามีอำนาจควบคุมแคว้นโทซะและพยายามดึงซากาโมโตะ เรียวมะ เพื่อนซามูไรหัวหน้าชาวแคว้นโทซะ ให้เข้าร่วมกลุ่มด้วย ต่อมาเมื่อทางแคว้นโทซะดำเนินการกวาดล้างซามูไรระดับล่างที่สนับสนุนแนวคิดซนโนโจอิ ทาเกจิได้ถูกจับกุมเนื่องจากต้องสงสัยว่าเป็นผู้อยู่เบื้องหลังการลอบสังหารโยชิดะ โทโย อดีตขุนนางชั้นสูงของแคว้นโทซะซึ่งมีแนวคิดปฏิรูปประเทศด้วยการยอมค้าขายกับต่างชาติ และถูกตัดสินให้จบชีวิตตนเองด้วยการคว้านท้อง

อนึ่ง นอกจากจะเป็นผู้นำกลุ่มโทซะกินโนโตแล้ว ทาเกจิ ซูอิซัง ยังเป็นหัวหน้าของโอกาดะ อิโซ และทะนะกะ ชินเบ ผู้เป็น 2 ใน 4 มือสังหารผู้ลือชื่อในยุคบากูมัตสึ

หมวดหมู่:ซามูไร
หมวดหมู่:บุคคลจากแคว้นโทซะ‎
หมวดหมู่:เซ็ปปูกุ
หมวดหมู่:บากูมัตสึ
หมวดหมู่:นักดาบชาวญี่ปุ่น
ออกแลนด์

[300px|thumb|ออกแลนด์, [ประเทศนิวซีแลนด์]]

**ออกแลนด์** (, ) ในภาษาเมารีออกแลนด์มีชื่อว่า Tamaki-Makau-Rau แปลว่า หญิงสาวที่มีผู้มาขอความรักถึง 100 คน
เป็นเขตเมืองที่ใหญ่ที่สุดในประเทศนิวซีแลนด์ มีประชากรประมาณ 1,531,700 คน ณ ปี 2024  คิดเป็นร้อยละ 31 ของประเทศ **ออกแลนด์**เป็นเมืองที่มีประชากรมากที่สุดในประเทศนิวซีแลนด์ และเป็นเมืองที่มีขนาดใหญ่เป็นอันดับห้าในภูมิภาคโอเชียเนีย

## ภูมิอากาศ
ออกแลนด์มีลักษณะภูมิอากาศแบบอบอุ่นชื้นภาคพื้นสมุทร อุณหภูมิระหว่างฤดูร้อนและฤดูหนาวแตกต่างกันไม่มากนัก อากาศเย็นสบายตลอดปี โดยฤดูร้อนมีอุณหภูมิเฉลี่ยระหว่าง 16-23 องศาเซลเซียส ส่วนฤดูหนาวมีอุณหภูมิเฉลี่ยระหว่าง 8-15 องศาเซลเซียส

## อ้างอิง

หมวดหมู่:เมืองในประเทศนิวซีแลนด์
หมวดหมู่:เมืองหลวงเก่าของนิวซีแลนด์
หมวดหมู่:เกาะเหนือ
โอกแลนด์ (แก้ความกำกวม)

**โอกแลนด์** () อาจหมายถึง
* **[[โอกแลนด์ (รัฐแคลิฟอร์เนีย)|โอกแลนด์]]** เมืองในรัฐแคลิฟอร์เนีย สหรัฐอเมริกา
** **[[ท่าอากาศยานนานาชาติโอกแลนด์]]**
แต้ว

**แต้ว** อาจหมายถึง

* แต้ว - ชื่อไม้ต้นชนิด *Cratoxylum maingayi* Dyer ในวงศ์ Guttiferae ดอกสีขาว ยางใช้ฉาบทา
* แต้วแร้ว - ชื่อนกในวงศ์ Pittidae ตัวอ้วนสั้น มีสีฉูดฉาด สะดุดตาหลายสี เช่น น้ำเงิน เขียว แดง น้ำตาล เหลือง รวมอยู่ในตัวเดียวกัน คอและหางสั้น ขา ยาว มักกระโดดหรือวิ่งบนพื้นดิน ในประเทศไทยมีหลายชนิด เช่น แต้วแร้วปีกสีฟ้า หรือ แต้วแร้วธรรมดา * (Pitta moluccensis), * แต้วแร้วสีน้ำเงิน * (P. cyanea), * แต้วแร้วหูยาว * (P. phayrei) * ฯลฯ เขียนเป็น แต้วแล้ว ก็มี
* ณฐพร เตมีรักษ์ - นักแสดงชาวไทย ชื่อเล่นว่า แต้ว
สแลมไมเวอร์เซรี่ VIII

**สแลมไมเวอร์เซรี่ VIII** () เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 13 มิถุนายน  ค.ศ. 2010 ที่  TNA Impact! Zone เมือง Orlando, Florida โดยจัดต่อจากศึก แซซริฟฟิค (2010) เป็นครั้งที่ 6 ของศึกสแลมไมเวอร์เซรี่ โดยเป็นรวมนักมวยปล้ำจากสมาคม TNA

## ผลการปล้ำ

## ดูเพิ่ม
*ทีเอ็นเอ สแลมไมเวอร์เซรี่
*รายชื่อเพย์-เพอร์-วิวของทีเอ็นเอ

## อ้างอิง

## แหล่งข้อมูลอื่น
*TNA Wrestling.com 
*Slammiversary.com 

หมวดหมู่:สแลมไมเวอร์เซรี่
หมวดหมู่:มวยปล้ำอาชีพในปี พ.ศ. 2553
วรรษพร วัฒนากุล

**วรรษพร วัฒนากุล**  เกิดวันที่ 13 ตุลาคม พ.ศ. 2530 เป็นนักแสดง และผู้ประกาศเข้ารายการ ทางช่อง 7 HD เข้าสู่วงการบันเทิงจากเวทีประกวดเส้นทางบันเทิง ค้นหาพิธีกรหน้าใหม่ และ การประกวดมิสไทยแลนด์ยูนิเวิร์ส 2010 (ปี 2553) ได้ตำแหน่งรองอันดับ 1 และตำแหน่ง  Miss Earth-Water พร้อม Miss Photogenic จากการประกวดมิสเอิร์ธ 2010 ที่ประเทศเวียดนาม และได้เซ็นสัญญาเป็นนักแสดงของช่อง 7 HD มีผลงานละครเรื่องแรกคือ *ป่านางเสือ*  และมีผลงานละครเรื่องต่อมาคือ *[[มือปราบมหาเฮี้ยน]]*, *[[คุณแม่เฉพาะหน้า คุณย่าเฉพาะกิจ]]*, *[[สาปดอกสร้อย]]*, *[[คิวปิด ตัวกวนป่วนรัก]]* และ *[[บ่วงสไบ]]* มีผลงานแสดงในมิวสิกวิดีโอ "คุ้น คุ้น" ของแหนม รณเดช และ "น้ำเน่า" ของแอม เสาวลักษณ์

## ประวัติ
วรรษพรภูมิลำเนาเป็นคนจังหวัดเชียงราย มีพี่น้องเป็นผู้หญิงทั้งหมด 3 คน จบการศึกษาระดับมัธยมปลายจากโรงเรียนเตรียมอุดมศึกษา และระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาวิชาสื่อสารการแสดง (เกียรตินิยมอันดับหนึ่ง)

## ผลงาน

### ละครโทรทัศน์
* ผลงานละครทั้งหมดด้านล่างนี้ออกอากาศทางช่อง 7

### ละครสั้น

### ภาพยนตร์
* กวน มึน โฮ (2553) (รับเชิญ)

### พากย์เสียง
* ชีวิตเพื่อชาติ รักนี้เพื่อเธอ (ช่อง 7) พากย์เสียง พยาบาลเซเว, พาติมา
* พิน็อกคิโอ รักนี้หัวใจไม่โกหก (ช่อง 7) พากย์เสียง อิม แจฮวัน
* อัศจรรย์ศึกบัลลังก์น้ำแข็ง (ช่อง 7) พากย์เสียง องค์หญิงซิ่งกุ่ย
* ไม่อ้วนเอาเท่าไร (ช่อง 7) พากย์เสียง จาง อีจิน, โก มินจุน, อึนจี 
* กระบี้เย้ยยุทธจักร (ช่อง 7) พากย์เสียง แม่ชีน้อยอี๋ลิ้ม
* แท็กซี่ ท้าเปลี่ยนโลก (ช่อง 7) พากย์เสียง ซายาม่า ยูกะ (ตอนที่ 8)
* นักสืบหน้าใส ขอไขคดี ปี 2 (ช่อง 7) พากย์เสียง ฮามานากะ อายาโนะ
* รักป่วน วิญญาณหลอน (ช่อง 7) พากย์เสียง Cha Hee-Joo
* ลุ้นรักอีกที...นามีแร (ช่อง 7) พากย์เสียง Seo Yoo-Kyung
* บริษัทวุ่นนักรักไม่จำกัด (ช่อง 7) พากย์เสียง Hye-Ri 
* ยัยตัวร้ายกับนายต่างดาว (ช่อง 7) พากย์เสียง Min Ah
* หล่อน่ารักหวานใจซุปตาร์ (ช่อง 7) พากย์เสียง Liu Xin Ning
* รามาวตาร จิตรกรรมฝาผนังมีชีวิต พากย์เป็น นางสีดา

### พิธีกร
* รายการ 7 สีคอนเสิร์ตออนทัวร์
* รายการ หมอชิตติดจอ
* รายการ เส้นทางเศรษฐี รวยลั่นทุ่ง
* รายการ เส้นทางบันเทิง ช่อง 7
* รายการ เที่ยงบันเทิง ช่อง 7
* ผู้ประกาศเข้ารายการ ช่อง 7

### มิวสิกวิดีโอ
* เพลง คุ้น คุ้น - รณเดช วงศาโรจน์
* เพลง น้ำเน่า - เสาวลักษณ์ ลีละบุตร
* เพลง ฝากใจไว้ที่อีสาน - ยอดรัก สลักใจ

## รางวัล
* ตำแหน่ง “รองมิสไทยแลนด์ยูนิเวิร์ส อันดับ 1” ประจำปี 2553
* “MISS LUX WHITE IMPRESS” (บนเวทีมิสไทยแลนด์ยูนิเวิร์ส 2553)
* ตำแหน่ง รองมิสเอิร์ท อันดับ 2 (Miss Water) ประจำปี 2553

## อ้างอิง

## แหล่งข้อมูลอื่น
* 
* 
* เว็บไซต์อย่างเป็นทางการ

หมวดหมู่:นักแสดงหญิงชาวไทย

หมวดหมู่:นักแสดงอิสระชาวไทย
หมวดหมู่:บุคคลจากโรงเรียนสามัคคีวิทยาคม
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:มิสเอิร์ธไทยแลนด์
หมวดหมู่:นางงามไทย
หมวดหมู่:พุทธศาสนิกชนชาวไทย
แม่น้ำลี้

**น้ำแม่ลี้** หรือ **แม่น้ำลี้** เป็นแม่น้ำสำคัญในจังหวัดลำพูน ต้นกำเนิดจากดอยขุนแม่ลี้ ในอำเภอทุ่งหัวช้าง ไหลผ่านอำเภอลี้ อำเภอบ้านโฮ่ง และอำเภอเวียงหนองล่อง ไหลลงสู่แม่น้ำปิงที่อำเภอเวียงหนองล่อง มีความยาวทั้งสิ้น 210 กิโลเมตร

## อ้างอิง

หมวดหมู่:แม่น้ำในจังหวัดลำพูน
หมวดหมู่:แม่น้ำในจังหวัดเชียงใหม่
ลี้
หมวดหมู่:อำเภอทุ่งหัวช้าง
หมวดหมู่:อำเภอลี้
หมวดหมู่:อำเภอบ้านโฮ่ง
หมวดหมู่:อำเภอแม่ทา
หมวดหมู่:อำเภอจอมทอง
ตำบลเสาไห้

**เสาไห้** เป็นตำบลหนึ่งในอำเภอเสาไห้ จังหวัดสระบุรี องค์กรปกครองส่วนท้องถิ่นในพื้นที่ คือ เทศบาลตำบลเสาไห้ ครอบคลุมพื้นที่ตำบลเสาไห้ทั้งตำบล

## อาณาเขต
* ทิศเหนือ จรด แม่น้ำป่าสัก
* ทิศใต้ จรด เทศบาลตำบลป๊อกแป๊ก
* ทิศตะวันออก จรด เทศบาลตำบลสวนดอกไม้
* ทิศตะวันตก จรด เทศบาลตำบลเมืองเก่า

## ประวัติ
จากหลักฐานอ้างอิงหนังสือเสด็จประพาสต้น เมื่อครั้งกระนั้นในบริเวณนี้เป็นเพียงหมู่บ้านเล็กที่ชื่อว่า บ้านไผ่ล้อมน้อย มิได้มีความสำคัญใดเลย ต่อมาเกิดการฉุดลากนำเสาร้องไห้มาไว้ที่วัดสูง ทำให้มีผู้มาสักการะมากมาย จนต่อได้เปลี่ยนชื่อเป็น "ตำบลเสาไห้" ในที่สุด 
* 24 กันยายน 2499 จัดตั้งสุขาภิบาลเสาไห้ ตามประกาศกระทรวงมหาดไทย
* 25 พฤษภาคม 2542 มีพระราชบัญญัติเปลี่ยนแปลงสุขาภิบาลเป็นเทศบาล
* 9 กรกฎาคม 2547 ยุบรวมองค์การบริหารส่วนตำบลเสาไห้ เข้ากับเทศบาลตำบลเสาไห้

## หมู่บ้าน
เขตปกครองแบ่งเป็น 7 หมู่บ้าน ปัจจุบันเทศบาลได้จัดตั้งชุมชนในเขตเทศบาลจำนวน 7 ชุมชน คือ
* หมู่ 1 ชุมชนเสาไห้พระสยาม
* หมู่ 2 ชุมชนไผ่ล้อมน้อยสามัคคี
* หมู่ 3 ชุมชนบ้านเหนือพัฒนา
* หมู่ 4 ชุมชนวัดเสาไห้ร่วมใจ
* หมู่ 5 ชุมชนลูกแม่นาง
* หมู่ 6 ชุมชนหลังวัดสูง
* หมู่ 7 ชุมชนบ้านแพะกลาง

## การขนส่ง
* **ทางหลวง**
**  ทางหลวงแผ่นดินหมายเลข 3041
**  ทางหลวงแผ่นดินหมายเลข 3314

## อ้างอิง

## แหล่งข้อมูลอื่น
* เว็บไซต์เทศบาลตำบลเสาไห้

เสาไห้
เสาไห้
เสาไห้
หมวดหมู่:อำเภอเสาไห้
เครื่องยนต์โตโยต้า

**เครื่องยนต์โตโยต้า** สามารถหมายถึง

* รายชื่อเครื่องยนต์โตโยต้า
* เครื่องยนต์ G
* เครื่องยนต์ JZ

หมวดหมู่:เครื่องยนต์โตโยต้า
ช่องแคบโดเวอร์

**ช่องแคบโดเวอร์** () หรือ **ช่องแคบกาแล** (, ; , ) เป็นส่วนที่แคบที่สุดของช่องแคบอังกฤษ โดยมีส่วนที่แคบที่สุดมีความกว้างเพียง 34 กิโลเมตรระหว่างเซาท์ฟอร์แลนด์ (South Foreland) ที่ตั้งอยู่ห่างจากเมืองโดเวอร์ในเทศมณฑลเคนต์ของสหราชอาณาจักร 6 กิโลเมตร กับแหลมกรีเน (Cap Gris Nez) ใกล้เมืองกาแลในจังหวัดปาดกาแลของประเทศฝรั่งเศส โดย ณ จุดนี้เอง ที่มีผู้คนมากมายมาท้าทายด้วยการว่ายน้ำข้ามช่องแคบอังกฤษ

## การเดินเรือ
การเดินเรือจากมหาสมุทรแอตแลนติกไปยังทะเลเหนือและทะเลบอลติกส่วนใหญ่จะผ่านช่องแคบโดเวอร์ มากกว่าจะใช้เส้นทางทางตอนเหนือของสกอตแลนด์ที่อ้อมกว่าและอันตรายกว่า ทำให้ช่องแคบโดเวอร์เป็นทางน้ำที่มีการเดินเรือคับคั่งที่สุด โดยมีเรือพาณิชย์กว่า 400 ลำเดินทางผ่านช่องแคบนี้ในแต่ละวัน ซึ่งก่อให้เกิดปัญหาด้านความปลอดภัยอย่างมาก โดยมียามฝั่งอังกฤษคอยดูแลความเรียบร้อยในการเดินเรือตลอด 24 ชั่วโมง

นอกจากเรือที่เดินทางไปมาระหว่างมหาสมุทรแอตแลนติกกับทะเลเหนือแล้ว ยังมีเรือข้ามฟากเดินทางระหว่างเมืองโดเวอร์กับเมืองกาแลและบูลอญ-ซูร์-แมร์ โดยเรือข้ามฟากเคยเป็นวิธีเดียวในสำหรับผู้เดินทางทางรถยนต์ในการข้ามช่องแคบอังกฤษก่อนการเปิดให้บริการอุโมงค์ลอดช่องแคบอังกฤษที่ขุดลึกไปจากก้นทะเล 45 เมตร

## อ้างอิง


หมวดหมู่:ช่องแคบนานาชาติ
หมวดหมู่:ช่องแคบอังกฤษ
หมวดหมู่:เทศมณฑลเคนต์
หมวดหมู่:จังหวัดปาดกาแล
หนังสือเดินทางญี่ปุ่น

thumb|right|หนังสือเดินทางอิเล็กทรอนิกส์ของประเทศญี่ปุ่น

**หนังสือเดินทางญี่ปุ่น** เป็นหนังสือเดินทางที่ออกให้แก่พลเมืองญี่ปุ่นที่จะเดินทางออกนอกประเทศ

## ชนิดของหนังสือเดินทาง
* **หนังสือเดินทางสามัญ**: ออกให้แก่ประชาชนทั่วไป
* **หนังสือเดินทางราชการ**: ออกให้แก่ผู้ที่ทำงานราชการทั่วไป
* **หนังสือเดินทางทูต**: ออกให้แก่นักการทูต สมาชิกในครอบครัวของทูต และเจ้าหน้าที่ระดับสูงของรัฐบาล
** ตามธรรมเนียมแล้ว สมเด็จพระจักรพรรดิและสมเด็จพระจักรพรรดินีแห่งญี่ปุ่นไม่ทรงหนังสือเดินทาง

หนังสือเดินทางของประเทศญี่ปุ่นที่ออกหลังวันที่ 20 มีนาคม 2549 จะเป็นหนังสือเดินทางอิเล็กทรอนิกส์ทั้งหมด

## ลักษณะทางกายภาพ

thumb|หนังสือเดินทางฉบับแรกของญี่ปุ่น ทำในปี 2490
[right|thumb|หนังสือเดินทางสำหรับบุคคลที่จะเดินทางระหว่าง[เกาะโอะกินะวะ|โอะกินะวะกับแผ่นดินใหญ่ในช่วงปี 2495-2515]]
thumb|'''ข้อมูลจำเพาะผู้ถือหนังสือเดินทาง'''
หนังสือเดินทางของประเทศญี่ปุ่นจะมีตราแผ่นดินระบุไว้ที่หน้าปก และจะมีคำเป็นภาษาญี่ปุ่นระบุไว้ด้านบนว่า *"นิปปงโกะกุ เรียวเก็ง"* () มีความหมายว่า "หนังสือเดินทางแห่งญี่ปุ่น" หนังสือเดินทางสำหรับผู้ที่มีอายุ 5 ปีจะมีสีน้ำเงินเข้ม ส่วนผู้ที่มีอายุ 10 ปีจะมีสีเลือดหมู ยกเว้นหนังสือเดินทางอย่างเป็นทางการ จะใช้สีเขียวเข้ม และหนังสือเดินทางทูต จะมีสีน้ำตาลเข้ม

### ข้อมูลจำเพาะผู้ถือหนังสือเดินทาง

* รูปถ่ายของผู้ถือหนังสือเดินทาง
* ประเทศที่ออกให้
* เลขที่หนังสือเดินทาง
* นามสกุลผู้ถือหนังสือเดินทาง
* ชื่อผู้ถือหนังสือเดินทาง
* สัญชาติ
* วันเดือนปีเกิด
* เพศ
* ภูมิลำเนา
* วันที่ออก
* วันที่หมดอายุ
* ผู้มีอำนาจออก
* ลายเซ็นผู้ถือ

### หมายเหตุในหนังสือเดินทาง
หนังสือเดินทางมีหมายเหตุจากประเทศญี่ปุ่นไปยังหน่วยงานรับผิดชอบประเทศอื่น ๆ ทั้งหมดที่ระบุถือเป็นพลเมืองของประเทศญี่ปุ่นและขอให้บุคคลที่ถือหนังสือเดินทางนั้นได้รับอนุญาตให้ผ่านและได้รับการรับรองตามมาตรฐานสากล

ในหนังสือเดินทางญี่ปุ่น มีระบุดังนี้:

; ในภาษาญี่ปุ่น:

::*日本国民である本旅券の所持人を通路故障なく旅行させ、かつ、同人に必要な保護扶助を与えられるよう、関係の諸官に要請する。*

; คำแปลเป็นภาษาอังกฤษ:

::*The Minister for Foreign Affairs of Japan requests all those whom it may concern to allow the bearer, a Japanese national, to pass freely and without hindrance and, in case of need, to afford him or her every possible aid and protection.*

; คำแปลเป็นภาษาไทย:

::*ถึงบรรดาผู้เกี่ยวข้อง กระทรวงการต่างประเทศแห่งญี่ปุ่นร้องขอให้ท่านอนุญาตให้ผู้ถือหนังสือนี้ ซึ่งเป็นชนชาติญี่ปุ่น ได้ผ่านไปโดยเสรีและปราศจากอุปสรรค และถ้าจำเป็น ก็โปรดช่วยเหลือและให้ความคุ้มกันผู้ถือหนังสือนั้นอย่างถึงที่สุดด้วย*

### ภาษา
หนังสือเดินทางญี่ปุ่นจะพิมพ์ในภาษาญี่ปุ่นและภาษาอังกฤษ ยกเว้นคำเตือนในส่วนท้ายของหนังสือเดินทาง (เช่นในหน้า 51 ของหนังสือเดินทางแบบธรรมดา) ซึ่งจะมีการพิมพ์เป็นภาษาญี่ปุ่นเท่านั้น

นามสกุล, ชื่อ และข้อมูลส่วนบุคคลอื่น ๆ (เช่น ภูมิลำเนา) จะบ่งไว้เป็นอักษรละตินพิมพ์ใหญ่ด้วย  ชื่อของคนในภาษาญี่ปุ่นจะเขียนอยู่ในหลักทับศัพท์ตามระบบอักษรโรมัน แต่จะมีการยกเว้นบางกรณี ในกรณีที่มีชื่อเป็นอักษรคะตะคะนะ ชื่อชาวต่างชาติ (กรณีคู่สมรสหรือบุตรเป็นชาวต่างชาติ) อาจใช้เป็นชื่อเดิมในอักษรลาตินตามที่มีปรากฏอยู่ในเอกสารราชการ

ลายมือชื่อจะเป็นภาษาใด ๆ ก็ได้ ตามแต่บุคคลผู้ลงนั้นปรารถนา

หมวดหมู่:หนังสือเดินทางแบ่งตามประเทศ
แม่น้ำปรุต

**แม่น้ำปรุต** (; ) เป็นแม่น้ำในยุโรปตะวันออก มีต้นน้ำอยู่ที่เทือกเขาคาร์เพเทียน ทางตะวันตกเฉียงใต้ของประเทศยูเครน ไหลไปทางตะวันออกเฉียงใต้ตามพรมแดนด้านตะวันออกของประเทศโรมาเนีย ลงสู่แม่น้ำดานูบใกล้เมืองแรนี ใต้เมืองกาลัตส์ลงไป ห่างจากทะเลดำ 121 กิโลเมตร แม่น้ำมีความยาวรวม 953 กม.

## อ้างอิง

ปรุต
ปรุต
ปรุต
ป
หมวดหมู่:เขตแดนโรมาเนีย–สหภาพโซเวียต
แม่น้ำไซโอโท

**แม่น้ำไซโอโท** () เป็นแม่น้ำตอนกลางและใต้ของรัฐโอไฮโอ สหรัฐอเมริกา มีความยาว 231 ไมล์ (372 กม.) ต้นน้ำอยู่ในออเกลซเคาน์ตี ไหลไปทางตะวันออก แล้ววกลงทางใต้ ผ่านเมืองโคลัมบัสและเมืองชิลิคอที ลงสู่แม่น้ำโอไฮโอที่เมืองพอร์ตสมัท ทางตอนใต้ของไซโอโทเคาน์ตี

## อ้างอิง

หมวดหมู่:แม่น้ำในรัฐโอไฮโอ
ปียาตราเนอัมตส์

**ปียาตราเนอัมตส์** (, , ) เป็นเมืองหลวงของเทศมณฑลเนอัมตส์ อยู่ทางตะวันออกของประเทศโรมาเนีย บนฝั่งแม่น้ำบิสตริตซา ที่เชิงเขาของเทือกเขาคาร์เพเทียน

## อ้างอิง

หมวดหมู่:เมืองในประเทศโรมาเนีย
มาอาซิน

**มาอาซิน** (Maasin) เป็นเมืองในจังหวัดตีโมกเลเต ประเทศฟิลิปปินส์ เป็นเมืองหลักและเมืองท่า ตั้งอยู่บนฝั่งตะวันตกเฉียงใต้ของเกาะเลย์เต  จากการสำรวจประชากร ใน ค.ศ. 2007 มีประชากร 79,737 คน

หมวดหมู่:เมืองในเขตซีลางังคาบีซายาอัน
หมวดหมู่:จังหวัดตีโมกเลเต
วิกทอเรีย (เซเชลส์)

**วิกทอเรีย** () หรือในบางครั้งเรียก **พอร์ตวิกทอเรีย** () เป็นเมืองหลวงของประเทศเซเชลส์ (เมืองหลวงที่เล็กที่สุดในแอฟริกา) ตั้งอยู่ทางทิศเหนือ-ตะวันออกของเกาะมาเฮ ที่เป็นเกาะสำคัญของหมู่เกาะ จากข้อมูลใน ค.ศ. 2010 มีประชากร 26,450 คน จากประชากร 99,202 คนของประเทศ วิกทอเรียมีสนามบินนานาชาติเซเชลส์ที่ก่อสร้างเสร็จในปี ค.ศ. 1871

สินค้าส่งออกที่สำคัญได้แก่ วานิลลา มะพร้าว น้ำมันมะพร้าว สบู่ และ ปุ๋ยขี้นก

## อ้างอิง

หมวดหมู่:ประเทศเซเชลส์
หมวดหมู่:เมืองหลวงในทวีปแอฟริกา
พระมงคลสุนทร (โถม กลยาโณ)

พระมงคลสุนทร (โถม กลยาโณ )  อดีตเจ้าอาวาสวัดธรรมปัญญาราม อดีตเจ้าคณะจังหวัดสุโขทัย เป็นพระเกจิคณาจารย์ชาวสุโขทัย หลวงปู่โถม เป็นพระที่มีวิชาแก่กล้า เก่งทั้งทางด้านวิปัสสนากรรมฐานและพุทธาคม ทั้งยังมีความรู้ในเรื่องของการปั้นพิมพ์และการหล่อพระแบบโบราณ ท่านได้จัดสร้างวัตถุมงคลออกมาจำนวนมาก ซึ่งเป็นที่นิยมแสวงหากันมากในหมู่ศิษย์ ด้วยเพราะมีพุทธานุภาพสูงด้านเมตตามหานิยม และคงกระพันแคล้วคลาด  หลวงปู่โถมมีลูกศิษย์มากมายในจังหวัดสุโขทัยและจังหวัดในแถบหัวเมืองภาคเหนือแทบทุกจังหวัด

## ประวัติ
### กำเนิด
พระมงคลสุนทร มีนามเดิมว่า โถม ขำแย้ม เกิดเมื่อวันจันทร์ที่ 30 พฤษภาคม 2464 ตรงกับเดือน 6 ปีระกา ที่หมู่ 3 ตำบลโตนด อำเภอคีรีมาศ จังหวัดสุโขทัย 
### การศึกษา
พระมงคลสุนทร ในวัยเยาวร์ เมื่อถึงวัยสำควร ได้เข้ารับการศึกษา และ สำเร็จการศึกษาระดับชั้นประถมศึกษาปีที่ 3 จากโรงเรียนประชาบาล วัดวาลุการาม ตำบลโตนดอำเภอคีรีมาศ จังหวัดสุโขทัย  เมื่อ พ.ศ,2473
### อุปสมบท
เมื่ออายุ 20 ปีบริบูรณ์ ได้เข้าพิธีอุปสมบท เพื่อตอบแทนพระคุณบุพการี วันที่ 17 เมษายน 2484 ณ พัทธสีมาวัดวาลุการาม ตำบลโตนดอำเภอคีรีมาศ จังหวัดสุโขทัยซึ่งเป็นวัดบ้านเกิด โดยมีพระครูคีรีมาศเมธี วัดวาลุการาม เป็นพระอุปัชฌาย์ 
### สมณศักดิ์ ปกครอง
*พ.ศ.2490 เป็นรองเจ้าอาวาสวัดวาลุการาม 
*พ.ศ.2491 เป็นเจ้าคณะตำบลโตนด 
*พ.ศ.2492 เป็นพระกรรมวาจาจารย์ 
*พ.ศ.2501 เป็นพระอุปัชฌาย์ 
*พ.ศ.2508 เป็นเจ้าคณะตำบลทุ่งหลวง 
*พ.ศ.2515 เป็นผู้รักษาการแทนเจ้าคณะอำเภอคีรีมาศ 
*พ.ศ.2515 เป็นผู้รักษาการแทนเจ้าคณะอำเภอมือง 
*พ.ศ.2516 เป็นเจ้าคณะอำเภอคีรีมาศ 
*พ.ศ.2518 เป็นผู้รักษาการแทนเจ้าอาวาสวัดธรรมปัญญาราม 
*พ.ศ.2519 เป็นเจ้าอาวาสวัดธรรมปัญญาราม 
*พ.ศ.2542 เป็นผู้รักษาการแทนเจ้าคณะจังหวัดสุโขทัย 
*พ.ศ.2542 เป็นเจ้าคณะจังหวัดสุโขทัย 
*พ.ศ.2547 เป็นที่ปรึกษาเจ้าคณะจังหวัดสุโขทัย 
ลำดับสมณศักดิ์ 
*พ.ศ.2499 ได้รับพระราชทานตั้งสมณศักดิ์เป็นพระครูสัญญาบัตรชั้นตรี ที่พระครูพิลาศธรรมคุณ 
*พ.ศ.2503 ได้รับพระราชทานเลื่อนสมณศักดิ์เป็นพระครูสัญญาบัตรเจ้าคณะตำบล ชั้นโท ราชทินนามเดิม 
*พ.ศ.2522 ได้รับพระราชทานเลื่อนสมณศักดิ์เป็นพระครูสัญญาบัตรเจ้าคณะอำเภอ ชั้นเอก ราชทินนามเดิม 
*พ.ศ.2540 ได้รับพระราชทานเลื่อนสมณศักดิ์เป็นพระครูสัญญาบัตรเจ้าคณะอำเภอ ชั้นพิเศษ ราชทินนามเดิม 
*พ.ศ.2543 ได้รับพระราชทานสถาปนาสมณศักดิ์เป็นพระราชาคณะชั้นสามัญ ที่ พระมงคลสุนทร

### มรณภาพ
พระมงคลสุนทร หรือหลวงปู่โถม กลฺยาโณ  ได้ละสังขารลงอย่างสงบ หลังจากเข้ารับการรักษาอาการอาพาธด้วยโรคชรา ที่ห้องไอซียู โรงพยาบาลสุโขทัย เมื่อเวลา 14.08 น. ของวันวันที่ 6 ตุลาคม พ.ศ. 2548 สิริอายุ 84 พรรษา 64  
### วัตถุมงคล
*เหรียญกาญจนาภิเษกหลวงปู่โถมฉากทองหลังตะกรุดทองคำแ2539

## แหล่งข้อมูลอื่น
*ประวัติพระมงคลสุนทร (โถม กลยาโณ) โดยสำนักวิทยบริการ มหาวิทยาลัยรามคำแหง จังหวัดสุโขทัย 

มงคลสุนทร
หมวดหมู่:เจ้าอาวาส
หมวดหมู่:เจ้าคณะจังหวัด
หมวดหมู่:ภิกษุจากจังหวัดสุโขทัย
หมวดหมู่:บุคคลจากอำเภอคีรีมาศ
ทะเลสาบยังกิเว

**ทะเลสาบยังกิเว** () เป็นทะเลสาบที่ใหญ่เป็นอันดับ 2 ของประเทศชิลี มีเนื้อที่ประมาณ 860 ตร.กม. (330 ตร.ไมล์) อยู่ในจังหวัดยังกิเวและจังหวัดโอซอร์โน มีรูปร่างคล้ายพัด

หมวดหมู่:ทะเลสาบในประเทศชิลี
หมวดหมู่:แคว้นโลสลาโกส
รัฐนีเดอร์ซัคเซิน

**รัฐนีเดอร์ซัคเซิน** () หรือ **รัฐโลเวอร์แซกโซนี** () เป็นหนึ่งในสิบหกรัฐของประเทศเยอรมนี ตั้งอยู่ทางเหนือ-ตะวันตกของประเทศ มีพื้นที่เป็นอันดับ 2 และมีประชากรเป็นอันดับ 4 ใน 16 รัฐของเยอรมนี มีเมืองหลวงของรัฐชื่อฮันโนเฟอร์ จัดตั้งเป็นรัฐเมื่อ ค.ศ. 1946

## อ้างอิง

นีเดอร์
หมวดหมู่:รัฐและดินแดนที่ก่อตั้งในปี พ.ศ. 2489
หมวดหมู่:รัฐนีเดอร์ซัคเซิน
ไซก์

***ไซก์*** () เป็นภาพยนตร์ชุดแนวสืบสวน-ขบขันอเมริกัน ออกอากาศทางเครือข่ายยูเอสเอเนตเวิร์ก ตั้งแต่ปี ค.ศ. 2006 และเป็นภาพยนตร์ชุดที่มียอดผู้ชมสูงสุดมาตั้งแต่เริ่มออกฉายในปีแรก  นำแสดงโดยเจมส์ โรเดย์ รับบทเป็น ชอว์น สเปนเซอร์ นักสืบเอกชนที่รับงานเป็นที่ปรึกษาคดีอาชญากรรมให้กับกรมตำรวจแซนตาบาร์บารา แคลิฟอร์เนีย สเปนเซอร์เป็นคนช่างสังเกต และจะไขปัญหาคดีฆาตกรรมทุกคดีได้จากรายละเอียดเล็กน้อยที่ทุกคนมองข้าม แต่จะแสร้งทำเป็นว่ามีพลังจิตที่ทำให้มองเห็นภาพการเกิดเหตุการณ์ สเปนเซอร์มีคู่หูชื่อ เบอร์ตัน "กัส" กัสเนอร์ (รับบทโดย ดูเล ฮิลล์)  ซีรีส์เรื่องนี้มักได้รับการเปรียบเทียบกับเรื่อง *[[มังก์]]* (นักสืบจิตป่วน) ภาพยนตร์ชุดแนวสืบสวนที่ออกอากาศทางช่องเดียวกัน รับบทโดยโทนี ชาลู ที่ออกอากาศมาก่อนหน้า

ภาพยนตร์ชุดนี้มีชื่อภาษาไทยว่า *สืบสะแด่ว แสบคูณสอง*  เมื่อออกอากาศทางช่องยูนิเวอร์แซล ใช้ชื่อว่า *ร่างทรงจิตป่วน*  ปัจจุบันออกอากาศมาแล้ว 8 ฤดูกาล รวมทั้งสิ้น 121 ตอน

## อ้างอิง

## แหล่งข้อมูลอื่น
* 
* 
* 

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน